CELEX: 32017D1239
Language: sl
Date: 2017-07-06 00:00:00
Title: Izvedbeni sklep Komisije (EU) 2017/1239 z dne 6. julija 2017 o priznanju Etiopije v skladu z Direktivo 2008/106/ES Evropskega parlamenta in Sveta glede sistemov za usposabljanje pomorščakov in izdajanje spričeval pomorščakom (notificirano pod dokumentarno številko C(2017) 4555) (Besedilo velja za EGP. )

8.7.2017   
            
            
               SL
            
            
               Uradni list Evropske unije
            
            
               L 177/43
            
         IZVEDBENI SKLEP KOMISIJE (EU) 2017/1239
   z dne 6. julija 2017
   o priznanju Etiopije v skladu z Direktivo 2008/106/ES Evropskega parlamenta in Sveta glede sistemov za usposabljanje pomorščakov in izdajanje spričeval pomorščakom
   
      
         (notificirano pod dokumentarno številko C(2017) 4555)
      
   
   (Besedilo velja za EGP)
   EVROPSKA KOMISIJA JE –
   ob upoštevanju Pogodbe o delovanju Evropske unije,
   ob upoštevanju Direktive 2008/106/ES Evropskega parlamenta in Sveta z dne 19. novembra 2008 o minimalni ravni izobraževanja pomorščakov (1) in zlasti člena 19(3) Direktive,
   ob upoštevanju naslednjega:
   
               (1)
            
            
               V skladu z Direktivo 2008/106/ES se lahko države članice odločijo, da z overitvijo priznajo ustrezna spričevala o usposobljenosti ali visoki usposobljenosti pomorščakov, ki so jih izdale tretje države, če je zadevno tretjo državo priznala Komisija. Navedene tretje države morajo izpolnjevati vse zahteve Konvencije o standardih za usposabljanje, izdajanje spričeval in ladijsko stražarjenje pomorščakov Mednarodne pomorske organizacije iz leta 1978 (v nadaljnjem besedilu: konvencija STCW).
            
         
               (2)
            
            
               Z dopisoma z dne 9. januarja 2014 in 5. novembra 2014 sta Luksemburg in Ciper zahtevala priznanje Etiopije. Na podlagi navedenih zahtevkov je Komisija vzpostavila stik z organi Etiopije, da bi ocenila njihove sisteme za usposabljanje in izdajanje spričeval, s čimer bi preverila, ali Etiopija izpolnjuje vse zahteve konvencije STCW in ali so bili sprejeti ustrezni ukrepi za preprečevanje goljufij v zvezi s spričevali. Pojasnjeno je bilo, da bo ocena temeljila na rezultatih inšpekcijskega pregleda za ugotavljanje dejstev, ki ga bodo opravili strokovnjaki Evropske agencije za pomorsko varnost (v nadaljnjem besedilu: Agencija) v Etiopiji.
            
         
               (3)
            
            
               Komisija je na podlagi rezultatov inšpekcijskega pregleda, ki je potekal oktobra 2015, ocenila sistem za izobraževanje in izdajanje spričeval v Etiopiji. Komisija je v navedeni oceni opredelila več področij, ki so jih morali organi Etiopije ustrezno obravnavati, vključno s pomanjkljivostmi v zvezi z odobritvijo programa in tečaja, usposabljanjem na ladji in izdajanjem spričeval, ter pomanjkljivostmi v zvezi z overitvijo.
            
         
               (4)
            
            
               Organi Etiopije so maja 2016 predložili prostovoljni načrt popravljalnih ukrepov in ga nadalje dopolnili julija, oktobra in decembra 2016.
            
         
               (5)
            
            
               Etiopija je zlasti sprejela novo zakonodajo, ki odpravlja pomanjkljivosti v zvezi z nacionalnimi določbami, kakor so opredeljene v oceni Komisije, ter posodobila postopke zagotavljanja kakovosti za nacionalno upravo in ustanove za pomorsko izobraževanje ter učne načrte in programe usposabljanja za navedene ustanove.
            
         
               (6)
            
            
               Komisija je na podlagi vseh zagotovljenih informacij sklenila, da so organi Etiopije sprejeli ukrepe za uskladitev sistema Etiopije za usposabljanje pomorščakov in izdajanje spričeval pomorščakom z zahtevami konvencije STCW ter zagotovili ustrezna dokumentarna dokazila.
            
         
               (7)
            
            
               Komisija je aprila 2017 organom Etiopije predložila poročilo o oceni, ki je temeljilo na rezultatih inšpekcijskega pregleda iz oktobra 2016, in pri tem upoštevala posodobljeni načrt popravljalnih ukrepov.
            
         
               (8)
            
            
               Končni rezultat ocene kaže, da Etiopija izpolnjuje zahteve konvencije STCW ter je obravnavala vse ugotovljene pomanjkljivosti in sprejela ustrezne ukrepe za preprečevanje goljufij v zvezi s spričevali.
            
         
               (9)
            
            
               Države članice so prejele poročilo o rezultatih ocene.
            
         
               (10)
            
            
               Ukrepi iz tega sklepa so v skladu z mnenjem Odbora za varnost na morju in preprečevanje onesnaževanja z ladij –
            
         SPREJELA NASLEDNJI SKLEP:
   Člen 1
   Etiopija se prizna za namene člena 19 Direktive 2008/106/ES glede sistemov za usposabljanje pomorščakov in izdajanje spričeval pomorščakom.
   Člen 2
   Ta sklep je naslovljen na države članice.
   
      V Bruslju, 6. julija 2017
      
         
            Za Komisijo
         
         Violeta BULC
         
            Članica Komisije
         
      
   
   
      (1)  UL L 323, 3.12.2008, str. 33.